**A közérdekű adatok megismerésére irányuló igények intézésének rendje, az illetékes szervezeti egység neve, elérhetősége, s ahol kijelölésre kerül, az adatvédelmi felelős, vagy az információs jogokkal foglalkozó személy neve**

1. A közzétételi listákon nem szereplő közérdekű, vagy közérdekből nyilvános adatot bárki igényelhet szóban, írásban vagy elektronikus formában egyaránt a KKBK Nonprofit Zrt. alábbi elérhetőségein.

2. A közérdekű adat megismerésére irányuló igények benyújtásának módja:

Írásban:           KKBK Nonprofit Zrt.,

                         1027 Budapest, Horvát utca 12-26.

Elektronikusan:  Központi e-mail cím: info@kkbk.hu

Szóban:  előzetesen egyeztetett időpontban

Ügyfélkapcsolati munkatárs neve: …(név) – …(tisztség)

Elérhetősége:

telefonon: (06-20) …,

              e-mail: …@kkbk.hu

Ha az adatigénylés nem egyértelmű, a KKBK Nonprofit Zrt. felhívja az igénylőt az igénylés pontosítására.

Szóbeli egyedi, azonnali teljesítéssel nem teljesíthető adatigénylés esetén az átvevő munkatársnak írásba kell foglalnia azt.

3. Az adatigénylésnek közérthető és az adatigénylő által megjelölt módon kell eleget tenni.

4. A közérdekű adatigényléseknek a lehető legrövidebb idő alatt, legfeljebb 15 napon belül eleget kell tenni. Nagy terjedelmű, illetve nagyszámú adatigénylés esetén a határidő egy alkalommal legfeljebb 15 nappal meghosszabbítható, melyről az adatigénylőt a kérelem kézhezvételétől számított 8 napon belül tájékoztatni kell.

5. Amennyiben az adatigénylés olyan adat igénylésére vonatkozik, mely adatot nem a KKBK Nonprofit Zrt. kezel, az adatigénylést haladéktalanul át kell tenni az adatot kezelő, közfeladatot ellátó, illetékes szerv vezetőjéhez. Abban az esetben, ha az illetékes szerv nem állapítható meg, az igénylőt erről a KKBK Nonprofit Zrt. értesíti.

6. Az igényelt adatokat tartalmazó dokumentumról vagy dokumentum részről, annak tárolási módjától függetlenül az igénylő másolatot kaphat. A másolat készítéséért – az azzal kapcsolatban felmerült költség mértékéig terjedően – költségtérítés állapítható meg, amelynek összegéről az igénylőt a teljesítését megelőzően a KKBK Nonprofit Zrt. tájékoztatja.

Arról, hogy a másolatként igényelt dokumentum vagy dokumentumrész jelentős terjedelmű, továbbá a költségtérítés mértékéről valamint az adatigénylés teljesítésének a másolatkészítést nem igénylő lehetőségeiről az igénylőt az igény kézhezvételét követő 8 napon belül értesíti a KKBK Nonprofit Zrt..

A KKBK Nonprofit Zrt. a jelentős terjedelmű dokumentum vagy dokumentum rész iránt benyújtott másolatkérést a költségtérítés megfizetését követő 15 napon belül teljesíti.

7. Az adatigénylést nem lehet elutasítani arra való hivatkozással, hogy annak közérthető formában nem lehet eleget tenni.

A közérdekű adatok iránti igény elutasítása vagy nem megfelelő teljesítése esetén az igénylő a Fővárosi Törvényszékhez /1055 Budapest, Markó u. 27./ fordulhat jogorvoslatért. Az eljárás soron kívüli és illetékmentes.